Regjistri i ADN-së, e ardhmja e luftës kundër krimit
Policia mjeko-ligjore britanike ka kërkuar ngritjen e një baze të dhënash për ADN-në e fëmijëve problematikë, në rast se ata kthehen në
Kler Derik është një nënë me shumë shqetësime. Vjedhja e identitetit është një prej tyre. Ajo është njëra nga 25 milionë individët, informacionet personale të të cilëve, qeveria ka pranuar se i ka humbur. Zonja Derik thotë se është në merak edhe nga propozimet e policisë për të ngritur një bazë të dhënash për ADN-në e fëmijëve të pasjellshëm. Një ekspert mjeko-ligjor pranë policisë londineze thotë se fëmijët rrugaçë duhet të regjistrohen sepse kështu kriminelët e ardhëshëm mund të zbulohen qysh në moshë të vogël. Eksperti refuzoi të fliste para kamerës. Por Tony McNulty, ministri për policinë dhe sigurinë, thotë se baza e të dhënave për ADN-në do të ishte një mjet i rendësishëm. Aktivistja e të drejtave civile Xhen Koreu thotë se po shkohet shumë larg. Qeveria britanike ka regjistrin më të madh në botë të ADN-së, me 4,5 milionë kampione gjenetike. Policia britanike gjithashtu mbështet një propozim për regjistrim ADN-je për të gjithë Bashkimin Evropian duke shtuar këtu edhe sistemin automatik për deshifrimin e shenjave të gishtrinjëve. Veç kësaj, Qendra për Kërkime Kriminale thotë se një e pesta e kamerave të sigurisë në botë janë në Britani dhe një londinez i zakonshëm kapet 300 herë në ditë nga kamerat e sigurisë. Veprimtarët e të drejtave të njeriut dhe të privacisë thonë se autoritetet po i diskriminojnë njerëzit artificialisht duke mbledhur të dhëna nga veprimet bankare, celularët dhe monitorimi i lëvizjeve të individëve. Një deputet i opozitës thotë se krijimi i një baze të dhënash për ADN-në e individëve është shqetësuese. Meraku kryesor i zonjës Derik është fakti se ata do të kenë në dorë informacionet më private të njeriut, kodin gjenetik. Nga ana e saj, qeveria këmbëngul se regjistrat e ADN-së janë e ardhmja. Aktivistët e të drejtave civile thonë se sfida për Britaninë do të jetë gjetja e ekuilibri mes grumbullimit dhe ruajtjes së informcioneve duke respektuar në të njëjtën kohë të drejtën e qytetarëve. //ad//